БСП-Бургас: ГЕРБ направи сериозна политическа грешка с гласуването за премахване на паметната плоча от Механото - БСП - Бургас\nБСП-Бургас: ГЕРБ направи сериозна политическа грешка с гласуването за премахване на паметната плоча от Механото\n„Гласуваното решение на Общински съвет – Бургас за премахване на паметната плоча от фасадата на Механото е позорно петно върху местното самоуправление. ГЕРБ направиха сериозна политическа грешка. Кметът отсъстваше, може би случайно, а може би не, от тази сесия. Аз бих го приканил да упражни своето влияние върху своите съпартийци и да им внесе малко разум, а те да се извинят на българските антифашисти”. Това заяви общинският съветник от БСП-Бургас Евгений Мосинов на пресконференция за медиите. „Ние няма да преглътнем това решение, нито ще позволим плочата да бъде премахната оттам” – подчерта той.\nМосинов посочи, че ако е нужно ще се потърси съдействието на областния управител. По думите му, тук не става въпрос просто за някаква плоча. На тази плоча има имена на млади хора, които са имали своите идеи. Повечето от тях са убити без съд и присъда.\n„Кому пречи плочата?! Никой от ГЕРБ нищо не каза за отчета на бюджета, за различни спорни разходи на кметството и т.н., изведнъж плочата излезе най-големият проблем” – каза още общинският съветник. Според него това решение трябва да се преосмисли и да бъде прегласувано.\n„В противен случай ще внеса докладна записка с колеги, в която ще искаме сформирането на временна комисия, която да извърши проверка в колко от кабинетите в общинска администрация и в общински структури в Бургас има портрет на Бойко Борисов, календар на ГЕРБ и други агитационни материали. Като ще гоним идеологията и политиката, да бъдем принципни“, заяви Мосинов.\n„Това решение не е приятно за никой от нас. Надявам се, че не са преминати всякакви граници. Общински съвет-Бургас има възможност да отреагира и да прецезира това свое решение. Няма нужда да променяме дневния ред с такива теми, които не са водещи за нашето общество, което се нуждае от други неща” – посочи от своя страна председателят на ОбС на БСП-Бургас Живко Господинов.\nВ пресконференцията участие взе и областният председател на Български антифашистки съюз (БАС) Аргир Бояджиев. „Особено значение за нас има резолюцията на Европейския парламент относно нарастване неофашисткото насилие в Европа. Един от признаците е разрушаването на тези паметници и паметни плочи. Основната идея е да се забрави историята на антифашистката борба. Такива тревожни симптоми има и при нас. Изграждат се паметници на загинали български воини, което е похвално, но в тях не съществуват имената на бойците, загинали през Втората световна война” – каза Бояджиев и добави, че се прави един опит за изтриване на най-новата история на България, а изтриването на историята е опасно нещо.\nПредишна статияЕвродепутати останаха изненадани от концентрацията на субсидии в България\nСледваща статияЖивко Господинов: Категорично не приемам, че всички бургазлии могат да си позволят карта за градския транспорт с 50 пътувания\nДве улици в Равнец ще бъдат ремонтирани след сигнал на БСП\nПозиция на Общински предизборен щаб на БСП Бургас\nТревожни сигнали отправиха граждани към кандидат-депутати на „БСП за България“\nОтбелязаха тържествено Деня на Русия\nПетър Кънев откри среща на министрите с ресор туризъм на страните-членки...\nБългарските социалисти в ЕП: Евродепутатите от ГЕРБ не само изпращат писма...\nЖивко Господинов: Предвижда ли се ремонт на улиците „Шейново”, „Никола Вапцаров”...\nПетър Кънев бе в делегацията на президента Радев на Петербургския международен...\nНиколай Тишев организира приемна за жители на Малко Търново\nТодор Байчев: Законопроектът на БСП срещу корупцията е по-добър от този...


Официален Блог на Библиотека, Читалище Зора - Сливен - Part 132\n„Един човек, който не обича родно място и не пази скъпи спомени за него – той е изгубен човек!“ – Димчо Дебелянов\nДобри Чинтулов – Една от най-емблематичните фигури за Сливен и Българското Възраждане\nНа 28 март 1887 година в Копривщица е роден поетът Димчо Дебелянов. Завършва "Пловдивската мъжка гимназия", след което започва работа в Централната метеорологична станция. Записва право в "Софийския университет", а след това заменя юридическите науки с лекции по литература. Не завършва поради липса на средства. За първи път публикува свои...\nНа 27 март 1886 година умира един от най-популярните поети на възрожденска България – Добри Чинтулов. Добри Чинтулов се включва в литературата на 40-години на 19 век с изградена творческа индивидуалност, с мисията на реформатор на поетическото мислене. При него са налице предпоставките за многостранна изява – талант, получено системно...\n1 2 … 132 →\nВъжена линия „Сливен – Карандила“\nПреди 46 години е пусната в експлоатация пътническата въжена линия „Сливен - Карандила“. Първата копка е направена на 5 януари 1971 година, а тържественото откриване се осъществява на 20 март 1974 година. Дължината на линията е 1895 метра. Капацитетът е 270 души на час във всяка посока. Скоростта на въжената...


Кожата ви е нежна, като праскова. използването на праскова - Женско списание PDXTR.com\nПрасковото масло за кожата се използва широко в масажирането и грижата за кожата: почистване, подхранване, омекотяване, овлажняване, помага за намаляване на сухия пилинг на кожата; Препоръчва се масло от праскова да смазва кожата преди да се появи на слънце.\nОпции за масло от праскова\nЗа да запази всички свои полезни свойства и активни съставки в прасковото масло, то се получава чрез метода на студено пресоване на прасковени семена. Прасковото масло за кожата е 100% естествен продукт, който не включва химически добавки.\nМаслото от праскова е предназначено за всеки тип кожа и всякаква възраст, тъй като съчетава екологично чисти природни съставки и следователно нежно въздейства върху кожата при всякакви климатични условия и при всякакви климатични условия.\nМаслото от праскова съдържа палмитинова, олеинова и линолова киселина под формата на глицериди. Съдържанието на биологично активен витамин В15 има стимулиращ ефект върху процесите на метаболизма в организма и превантивните ефекти върху кожата, предотвратявайки неговото увяхване.\nМаслото от праскова се използва както за почистване, така и за интензивно лечение на кожата на лицето и шията, особено на сухо и избледняване. Отопляемото прасковено масло е отлично средство за възстановяване на еластичността на кожата и защита от бръчки.\nМаслото от праскова се използва за всички видове масаж на кожата. Тъй като се абсорбира в кожата относително бавно, пръстите на масажиращия не го разтягат, но лесно се приплъзват. След масло от праскова, кожата става мека и кадифена.\nПрасковата масло е един от най-ефективните природни и екологични продукти за грижа за кожата. Освен това, той е много лесен за използване.\nЗа да осигурите подхранване на кожата, нанесете няколко капки масло на върха на пръстите и леко ги разтривайте в кожата.\nЗа да почистите лицето си, накиснете тампон в топла вода, изцедете го, капнете няколко капки масло върху тампон и разтрийте кожата, докато се изчисти напълно.\nС помощта на масаж се нанася малко масло върху кожата на лицето или тялото, след което се разтрива леко с масажните движения, докато не се поеме.\nЗа всички видове кожа на лицето, маска от пюре пулпа, същото масло и заквасена сметана е добра. Пропорция 2: 1: 1 супени лъжици. Ако кожата е много мазна, можете да добавите кефир вместо заквасена сметана или напълно да елиминирате този компонент. Хомогенната смес трябва да се остави да стои върху кожата в продължение на 15 минути и да изплакне лицето с хладка вода.\nПилингът и раздразнението на чувствителната кожа постепенно преминават от прилагането на такава маска. Също така смесете тлъсто извара и прасковено масло. След това всичко се повтаря, както в предишната рецепта.\nУстните се нуждаят от специални грижи. За тях можете да приготвите хранителна и омекотяваща съставка на праскова, пшеничен зародиш и масло от жожоба. Не е излишно да се подсилва комбинацията от етерични масла от рози или лимонов балсам. На устните подобен инструмент се прилага по-добре чрез потупване.\nСъщият състав се препоръчва ежедневна грижа за нежна кожа на клепачите. Два пъти на ден внимателно задвижваме животворната смес в зоната близо до очите.\nЗа да изчистите лицето на кератинизираните частици на кожата и да намалите пилинг, подгответе скраб от една супена лъжица смлени бадемови ядки и същото количество праскова леко затоплено масло. Масажирайте няколко минути, след което оставете лечението за 10 минути. Остатъците трябва да се отстранят със салфетка и кожата да се измие.\nВсички тези методи за използване на масло от праскови за лице могат да бъдат приложени безопасно за цялото тяло.\nПротивопоказания. Индивидуална непоносимост към праскова масло.


Дженифър Лопес се похвали с големи бицепси | Dnes.bg Новини\nДженифър Лопес се похвали с големи бицепси\nЛатино дивата вече не привлича погледа само с дупе\n27 сеп 2018 20:52, Петя Славова\nДоста често Дженифър Лопес публикува снимки на страницата си в Instagram от нейни тренировки. Певицата много държи на външния си вид и спортна форма, а сега 49-годишната звезда позира като бодибилдър и демонстрира впечатляващо оформен бицепс.\n"Чувствам себе си супер жена след концерта. Когато планирахме турнето, си мислих, че 15 концерта за 27 дни са твърде много", коментира фотоса певицата.\nЛопес признава, че преди началото на концертите си обещала да стане още по-силна до края на турнето и да има такава спортна форма, каквато никога не е имала.\nЗа този резултат звездата се отдала на много тренировки. Съдейки по снимките се вижда, че тя е в отлична форма. За невероятния успех Лопес си има личен треньор, с когото е в залата между 3 и 5 пъти в седмицата.\nОще по темата: мускулиДженифър Лопесбицепси\nТя за поп певица си има достатъчно талант, тя не е оперна певица или класически композитор. Също не се пише професор, учен или интелектуалец.\nДобре дошъл на земята.\nАми като не може с друго. Като голям талант и акъл примерно....\nИване, и аз така си мисля- от 165 дъожави на земята се родих в най_ смотаната.\nОбади се да те приберат някъде, че си някакъв болен тип. Баси, а съм израстнал около доста такива хора в провинцията дето точно така говореха. Наистина изкривена държава ей.. баси късмета имам да се родя тука\nАко малко бяхте информирани щяхте да знаете ,че това не е Дженифър Лопес.\nГлутеус Максимус й е бая по-мощен от бицата.\nДо Емо.....kolega ...naistina si Emo !!!\nИзцежда всеки мозък одмах.\nИначе сериозно - важен е ракурса.\nТая има да гони ! Баце е с двойно по - големи бицепси !\nТ'ва ли са бицепси бе? Т'ва е 37 максимум! Моите бицепси са 41, аз тая като я хвана да я млатя, па млатя, млатя, млатя, и тая ще окапе и ще почне да циври да спра, ама аз като я почна тогава с ритниците и млати, млати, млати...\nБицепси били това! На мноо п'ости хора има!


Новини - Проучване на общественото мнение за Черно море - Българска Фондация Биоразнообразие\nПроучване на общественото мнение за Черно море\nРазлични са мненията за това колко замърсено е Черно море. Около 46% от анкетираните смятат, че морето е замърсено частично и на места, a други 19% са на мнение, че то е най-замърсеното море на Европа, а 6% отбелязват, че морето се е възстановило донякъде в сравнение с преди.\nСлед критичния период от началото на 90-те години на миналия век учените отбелязват някои признаци на подобрение и възстановяване. Въпреки това те предупреждават, че екосистемата на Черно море си остава силно уязвима на въздействия като замърсяване, свръхулов на риба и неустойчиво развитие на крайбрежието.\nПроучването бе проведено през месец юли т.г. с помощта на доброволци от екологични организации от шестте черноморски държави: България, Грузия, Румъния, Русия, Турция и Украйна. Те интервюираха 400 произволно избрани жители на крайбрежието и обобщиха резултатите в рамките на инициатива на Проекта за възстановяване на черноморската екосистема, финансиран от Глобалния екологичен фонд чрез Програмата за развитие на ООН.\nЦелта на проучването е да повиши обществената ангажираност с проблемите на Черно море във връзка с десетата годишнина от подписването на Стратегическия план за действие възстановяване и опазване на Черно море и юбилейния десети Международен ден на Черно море 31 октомври 2006 г.\nПроучването потвърди необходимостта от спешни и ангажирани действия на национално и регионално ниво за спасяването на Черно море и неговите уникални природни дадености.\nНе е нужно да си учен, за да разбереш, че способността на Черно море да се възстановява от замърсяването е близо до критичната си граница. Ако тя бъде премината, може да настъпят необратими промени, които да преобразят живота на целия регион и милионите хора, които живеят в него. Векове наред хората са черпили от ресурсите на морето и то се е грижело за тях. Сега е техен ред да се погрижат за него.\nЕдна четвърт от участниците в анкетата смятат, че основна пречка пред прилагането на дейности за опазването на Черно море е слабата осведоменост на хората за същността на проблемите му.\nНапример 21% от анкетираните смятат, че индустриалното замърсяване е най-сериозният проблем, 13% са на мнение, че това са отпадните води, а 12% определят като най-голям проблем замърсяването на крайбрежието с твърди отпадъци. Само 9 % са осведомени за голямото значение на лошите земеделски практики върху екологията на Черно море.\nПо мнение на Иван Завадски, Директор на Програмата Дунав-Черно море на ГЕФ-ПРООН, обаче лошите земеделски практики са основна заплаха за Черно море.\n“Всяка година с водите в Черно море постъпват хиляди тонове азот и фосфор, а те заплашват здравето на цялата екосистема”, казва той.\nКакто подчертава г-н Завадски 80% от биогенните замърсители в Черно море идват от земеделието. Според него заплахата няма да бъде елиминирана, докато националните правителства не се заемат активно с подкрепата на добрата земеделска практика, не се ангажират с подобряване на пречистването на отпадните води и не планират по-добре развитието на крайбрежието.\n“Добрите земеделски практики, като например правилното съхраняване и използване на оборския тор, ще задържат ценните хранителни вещества в почвата, там където е истинското им място, вместо да бъдат похабявани и освен това да замърсяват повърхностните води, реките и езерата”, пояснява той.\nСпоред г-н Завадски Черно море е избягнало истинската криза в началото на 90-те години поради резкия спад в използването на торове в земеделието, резултат от икономическия срев в бившите комунистически страни от басейна на Черно море и Дунав.\n“Икономическата криза и щастливата случайност не могат да заменят правилната стратегия за управлението на черноморската околна среда.Трябва да подобрим земеделските практики преди възстановяването на икономическия растеж да отприщи нова екологична катастрофа в Черно море”, коментира той.


Оферти за налични хотели в Upper Kangaroo River\nMackays Road - Kangaroo Valley Escapes...Толкова ниска/о колкото Още райони в Долината на Кенгурата\nЗаради прекрасното си местоположение, Upper Kangaroo River е мястото за престой докато сте в Долината на Кенгурата. Заради множеството си атракции, тази най-посещавана част на града няма да престане да ви удивява. Upper Kangaroo River е място, благословено с оживена обстановка, изискани ресторанти, търговски площи и зашеметяващи атракции. Ако търсите най-доброто съвпадение на цени и качество на нощувките, отидете на Agoda.com. Разгледайте пълния списък от хотели и намерете най-подходящото за Вас място. Намерете най-добрите отстъпки за хотели в Upper Kangaroo River само с едно въвеждане на датите на Вашия престой в търсачката.\nОтличени хотели в Upper Kangaroo River, Долината на Кенгурата\nРайон: Upper Kangaroo River\nИдеален за развлечения и отдих, Mackays Road - Kangaroo Valley Escapes се намира в Долина на...\nХотели в Upper Kangaroo River: Mackays Road - Kangaroo Valley Escapes


Антон Радичев - българска филмова легенда - Spisanie.to\nМалко са родните филмови и театрални артисти като Антон Радичев, които могат да се похвалят с такава богата дългогодишна кариера. Като доказателство за големия си опит, славният актьор по-рано тази година отпразнува своята 40-годишнина на сцената на Народния театър „Иван Вазов”.\nПризнат за един от най-големите български комици, Радичев не спира да ни радва с ролите си, в които майсторски се превъплъщава, сякаш те са създадени само и единствено заради него.\nАнтон Радичев, който завършва ВИТИЗ още през 1974 година в класа на проф. Филип Филипов, попада в една среда на професионалисти и доказани артисти, които дават скоростен тласък на кариерата му. В същото време започват да пристигат и поканите за различни постановки, към които Радичев подхожда с неувереност. Първоначално ориентиран за работа в Пловдивския театър, артистът остава изненадан, когато получава покана за участие в Народния театър „Иван Вазов” в постановката „Деца на слънцето” от Максим Горки, като за него е приготвена главната роля – тази на героя Протасов. По това време на сцената на „Иван Вазов” играят големи имена като Георги Георгиев-Гец, Стефан Гецов, Любомир Кабакчиев, Георги Раданов, Рачко Ябанджиев, Андрей Чапразов, Асен Малинов и др. Покрай тях Радичев започва да изгражда своята уникална кариера, която, в крайна сметка, ще го превърне в една от легендите на Народния театър.\nАнтон Радичев трупа ценен опит с роли в постановки като „Суматоха” на Йордан Радичков, където играе Иван Гамаша, „Хъшове” с ролята на Хаджията, в „Чичовци”, „Двубой”, „Януари” и др. За ролята си на Петлето в „Опит за летене” Радичев получава престижната награда за актьорско майсторство на Шестия национален преглед на българската драма и театър през 1979 година.\nБогатата кариера на Антон Радичев на сцената на Народния театър се допълва с роли в постановки като „Вишнева градина”, „Сватбата на Фигаро”, „Краят на играта” и др.\nВ своята творческа биография Антон Радичев има над 25 игрални филма. Паметни за зрителите ще останат героите му от летни като „Маневри на петия етаж” (1985), „Оркестър без име” (1982), „Време за път” (1987), „Хотел Централ” (1983), „Патриархат” (2005), „Живот на колела” (1992) и др.\nВ киното Антон Радичев играе рамо до рамо с легенди като Наум Шопов в „Дубльорът”, Петър Слабаков и Татяна Лолова в „Щурец в ухото”, Стефан Данаилов в „Петимата от РМС” и „Кръвта остава”, Евстати Стратев в „Пантелей”, Велко Кънев, Павел Попандов и Георги Мамалев в „Оркестър без име” и др.\nЗа телевизионния зрител Антон Радичев ще се запомни най-вече с дългогодишното си участие в хумористичното предаване „Клуб НЛО”, което стартира още през 1996 година, излъчвано по БНТ, и събира на едно място актьорите от „Оркестър без име”, като привлича и нови лица – Петър Попйорданов и Мария Сапунджиева. Предаването е прекратено през 2004 година и оттогава Антон Радичев се съсредоточава почти изцяло върху театралната сцена.\nТази година можете да го гледате в постановки като „Работно време” и „Почивен ден” от Камен Донев, „Суматоха” по Йордан Радичков, „Рейс” на Станислав Стратиев, „Етажна гроздова” от Иван Ангелов и много други.\nПрез последните години Антон Радичев отново напомня за себе си и на телевизионните зрители, взимайки участие в българската ситуационна комедия „Етажна собственост”, където играе пенсионера Еделвайс Джамбазов.\nНякои от най-култовите реплики в киното и на телевизионния екран са изречени именно от Антон Радичев, запечатвайки се завинаги в съзнанието ни:\n„Направо ми се къса сърцето!”, от телевизионното предаване „Клуб НЛО”.\n„Пепи, бягай за бира, че пак паднахме!”, от филма „Оркестър без име”.\n„Ама защо бе Велко, защо? Мен никой не ме е прецакал до сега, той мене ще ме цака с топла бира!”, отново от „Оркестър без име”.\nКолкото и смешен образ да приема обичаният актьор, колкото и трагични съдби да се преплитат на сцената около него, най-важното е, че Антон Радичев продължава да се раздава пред публиката, представяйки ни обикновеното ежедневие по един по-забавен, хумористичен начин, при който ние, зрителите, можем едновременно да се смеем и да плачем.\nантон радичев български филми йордан радичков клуб нло народен театър Иван Вазов наум шопов оркестър без име филми комедия цитати от филми


Лихвите по кредитите у нас замръзват. Ипотеките първи излизат от кризата.\nВ момента състоянието на българското стопанство е по-добро от това на много държави в еврозоната, а лихвите по кредитите са добре обезпечени, коментираха заети в банковия сектор. От там припомниха още, че инфлацията тласка лихвените нива нагоре в много страни по света, но тази тенденция засега не се пренася на вътрешния пазар.\nС близо 2% са паднали лихвите по различните видове нови кредити от второто тримесечие на 2009 г. до момента, припомниха банкери. Според тях дори е възможно потребителските заеми да поевтинеят още до края на годината.\nЛихвите по всички видове кредити може да паднат още само след като българските банки могат да набавят повече евтино външно финансиране, което да използват за отпускане на заеми. Преди кризата външното финансиране на банковата система у нас е било около 25%, а сега е 10%, обясни Асен Ягодин, главен изпълнителен директор на Българската банка за развитие (ББР). В момента обаче, за да отпускат кредити, трезорите използват финансиране от българския пазар по линия на привлечените депозити.\nСпоред данни на БНБ към края на март лихвите по новите жилищни заеми в левове за домакинствата са средно 8,33%. За старите клиенти лихвата е около 9,24%. Средният лихвен процент за нови потребителски кредити е 12,11%, а за стари – 12,24%.\nПрез 2011 г. обаче домакинствата ще продължат да спестяват повече и да теглят по-малко кредити, прогнозираха банкери. Към края на март депозитите на частни лица са за близо 28 млрд. лева, а изтеглените кредити – за около 19 млрд. лева.\n„За тази година това съотношение не би се променило и спестяванията на домакинствата ще останат по-високи от тези на фирмите“, коментира Ягодин. Трезорите искат да отпускат нови кредити, но бизнесът и домакинствата все още са предпазливи.\nЯгодин обясни още, че през тази година движещо ще е ипотечното кредитиране, при което първо се появиха признаци за възстановяване след кризата. След това постепенно се очаква съживяване при фирмените и потребителските заеми.\nБанкерите са единодушни, че цените на имотите в големите градове на България вече са достигнали дъното и започват да се стабилизират. Според тях в момента на пазара има много оферти за ипотечни кредити.


Родители в неплатен отпуск могат да кандидатстват за еднократна помощ от 375 лв. - Webcafe.bg\nWebcafe 14.04.2020, 09:23\nМесечният доход на член от семейството не трябва да надвишава размера на минималната работна заплата, която е 610 лева\nРодители на деца до 12 г., които са били поне 20 дни в неплатен отпуск заради извънредното положение и невъзможност да работят от вкъщи, от днес могат да кандидатстват за еднократна помощ от 375 лева.\nУсловие за тази помощ е месечният доход на член от семейството да не надвишава размера на минималната работна заплата, която е 610 лева. Например, за самотен родител с едно дете общият месечен доход на домакинството трябва да е не повече от 1220 лева.\nРодителите не трябва имат други доходи - от наеми, услуги или допълнителни трудови договори, да не получат помощи по Закона за социалното подпомагане, да не са включени в схемата 60/40 и да са изчерпали платения си отпуск. Децата им трябва да са посещавали детска градина или училище преди да бъде обявено извънредното положение (на 13 март), а родителите да са осигурявани в последните шест месеца.\nАко само един от двамата родители е в неплатен отпуск, държавната помощ ще се отпуска, ако другият не получава пари от майчинство, обезщетение за безработица или временна нетрудоспособност, с изключение на пенсия за инвалидност.\nЗа еднократната помощ на родители ще бъдат отпуснати 20 млн. лева от бюджета на Министерството на труда и социалната политика. Кандидатстването става през Агенцията за социално подпомагане, по познатия ред за получаване на еднократна помощ.\nМиналата седмица социалният министър Деница Сачева обяви, че мярката е в подкрепа на работещите майки и бащи, както и за тези, които гледат децата си и в момента нямат възможност да получават други средства.\nТагове: еднократна помощ


Екскурзия до Букурещ и Синая! 2 нощувки със закуски, плюс транспорт и възможност за Бран и Брашов (разграбена оферта, 22.01.2020) | 123nameri.com София\nЕкскурзия до Будапеща и Виена през Април или Септември! 3 нощувки със закуски, плюс транспорт\nВ Копривщица за Тодоровден! Еднодневна екскурзия на 7 Март\nПосети Върнячка баня в Сърбия! Нощувка със закуска и вечеря, плюс транспорт\nУикенд в Солун! Нощувка със закуска, плюс транспорт\nЕкскурзия до Букурещ и Синая! 2 нощувки със закуски, плюс транспорт и възможност за Бран и Брашов, от Global Tour\nЖадни сте за нови дестинации и приключения? Подарете си незабравимо пътешествие до Румънич - с ваучер за Global Tour!\nВ периода 14 - 16 Февруари\t 115.90 лв на човек плати сега 57.95 лв Разграбено\nВ периода 29 Февруари - 2 Март\t 115.90 лв на човек плати сега 57.95 лв Разграбено\n• Транспорт с лицензиран туристически автобус от София, Плевен и Русе;\n• 2 нощувки със закуски в хотел 3* в Синая, Бран, Брашов или района;\n• Посещение на замъка Пелеш и Синайския манастир (без включени входни такси);\n• Екскурзовод от туристическата агенция по време на пътуването.\n• Фолклорна вечер с традиционна музика и тристепенно меню - 36лв;\n• Посещение на Бран и Брашов - 38лв;\n- Замъкът Бран - 40 леи;\n- Дворецът Пелеш - 30 леи;\n- Парламента - 40 леи;\nОтпътуване от София в 06:00ч от Автогара Сердика, в 08:30ч от Плевен, в 11:30ч от Русе за Букурещ, известен още като "Малкия Париж". Пристигане и панорамна обиколка на града - Триумфалната арка; Храмът на музиката Атене; Националният театър; Парламентът (входната такса не е включена в цената); Патриаршеската катедрала; Университетът; Площадът на революцията; Кралският дворец. Отпътуване за Синая. Настаняване в хотел в Синая, Бран, Брашов или района. Нощувка.\nЗакуска. Свободно време или по желание и срещу допълнително заплащане - посещение на Бран и Брашов. Разглеждане на замъка Бран, известен още като "Замъка на Дракула" - впечатляваща средновековна крепост, кацнала върху скалисто възвишение над дефилето на р. Бран. Отпътуване за Брашов. Разглеждане на града, чийто център представлява истински шедьовър на бароковата архитектура. Пешеходна обиколка - вратата Шей, вратата Катерина (останали от крепостните стени на града), синагогата (отвън), Улицата на въжетата, която има репутацията на най- тясната улица в Европа, Черната църква, църквата "Св. Троица", Площада на Съвета, сградата на Съвета, православната катедрала "Успение Богородично", Улицата на републиката. Свободно време. Отпътуване за Синая. По желание срещу допълнителни заплащане - фолклорна вечер. Нощувка.\nЗакуска. Посещение на Кралския замък Пелеш - бивша лятна резиденция на румънското кралско семейство. Посещение на Синайския манастир - важен религиозен център в Румъния от края на 17 век. Отпътуване за Букурещ. Свободно време. Отпътуване за България. Пристигане в София около 22:30ч.\nВалидност на ваучера: от 22 Януари до 19 Февруари 2020г.\nДоплащането на остатъка от сумата към туроператора трябва да бъде извършено до 10 дни преди избраната дата на пътуване.\nЕкскурзията ще се проведе на 14 - 16 Февруари или 29 Февруари - 2 Март (според избрания вариант), с отпътуване от София, Плевен и Русе.\nМедицинската застраховка при пътуване в чужбина е задължителна. Офертата включва застраховка за лица до 69 ненавършени години. Може да доплатите към туроператора за медицинска застраховка за лица над 69г - 5лв.\nЗа настаняване в единична стая се доплащат към туроператор 62лв.\nОриентировъчен валутен курс: 1лев = 2.44 леи.\nОфертата е осигурена от ГЛОБАЛ КОНСУЛТ БГ ЕООД, ЕИК: BG200106758, и е със срок за закупуване на оферираните услуги/стоки от 22.01.20 до 19.02.20.\nЕкскурзия до Букурещ и Синая! 2 нощувки със закуски, плюс транспорт и възможност за Бран и Брашов\nТоп цена: 11590лв\nИзтекла оферта! Офертата е грабната 6 пъти\tза 29 дни.\nВ периода 14 - 16 Февруари\nВ периода 29 Февруари - 2 Март\nПродажна цена:115.90 лв\nЗаплащаш сега:57.95 лв\nДоплащаш на място:57.95 лв\n308 грабнати ваучера


Мачу Пикчу - неговата тайна и защо блогърките полудяха по него? - myweddingly\nМачу Пикчу – неговата тайна и защо блогърките полудяха по него?\nБез категория, Пътешествия, Сватбени дестинации\nПризнавам си… не знаех много за тази забележителност, освен че е едно от новите 7 чудеса на света. Никога обаче не е късно да преоткрием красотата на света в детайли… като разучаваме всеки ден по една забележителност по света и у нас. Така че, предприех следното предизвикателство…\nРеших да приема и “предам нататък” предизвикателството да разучавам всеки ден по едно ново място в България или по света – къде се намира, с какво е прочуто, с какво приковава погледите на туристите и какви са неговите красоти и тайни за всички нас.\nНякак си ми се стори изключително полезно и съвсем не загуба на време, всеки ден да отделям по 15 мин.- половин час, да проуча любопитна информация за някое местенце, да разгледам снимки или пък видео. Повярвайте, изключително вдъхновяващо е, развива нашето въображение, създава настроение и “събужда” нашето креативно мислене, както и позитивното отношение към света… и да, обогатява нашата обща култура. Карани и да си мечтаем или пък направо, да си поставим цели за следващата туристическа дестинация, която искаме да посетим скоро или някога в бъдеще… защо не и сватбено пътешествие в истинския смисъл на думата, за някоя от бъдещите булки, които четат в момента.\nРеших да споделям с вас, всяко място, което ми е направило по-особено впечатление по някаква причина. И тъй като съм от тълпата фенове на Инстаграм и блогърството, ще се опитам да пресъздам впечатленията и на различни популярни блогъри, които са посетили тези чудни места.\nДнес, както прочетохте в началото, ще ви разкажа за едно от тези 7 чудеса на света, които доста често само ние е ясно, че са някъде там, има ги… но какво всъщност знаем за тях?\nМачу Пикчу представлява архитектурен комплекс, намиращ се в Перу, в подножието на Свещената долина на инките (индиански племена, в миналото населяващи част от Южна Америка) и е построен през 15 век от самите тях. Една истинска археологическа загадка, която и до днес вълнува учени и археолози, каква е истината за неговото построяване, защо е било нужно на тези древни племена да създадат нещо толкова отдалечено с такава конструкция, история и функции.\nПризнат от ЮНЕСКО за световно културно и природно наследство, Мачу Пикчу може да се сравни с най-възхитителните чудеса на света. Част от привлекателността му е неговата тайна. Конструкциите на Мачу Пикчу са построени върху тясна и пълна с неравности повърхност на една скала. По всичко изглежда, че основната цел е била трудно достъпното място. Но защо?\nСлед като археолога Хирам Бингъмпрез открива местността през 1911 година, започнало да се твърди, че крепостите били построени, за да крият жените, които инките криели от от испанците по това време. Към тази идея води и факта, че са били намерени предимно само скелети на жени в най-долната част на крепостта.\nПо-късно обаче, антрополога Джон Верано доказва теорията, че всъщност повече от половината били мъже, а предишното твърдение дошло от това, че не се взело предвид по-дребните скелети на тези племена и народи в сравнение с европейските и негроидните. И докато някои все още твърдят за наличието на предимно жени, историците са съгласни, че доказателствата не подкрепят това твърдение.\nДруга теория ни запознава с предположението, че мястото е било част от ритуал на поклонение, което инките извършвали от Куско до Мачу Пикчу. Привържениците на тази теория смятат, че инките посещавали езерото Титикака, което смятали за мястото на техните предци и възникването на Слънцето, затова и го наричат Острова на Слънцето.\nАрхеолозите ни запознават и с това, че мястото е построено в чест на свещен пейзаж. Когато гледате снимките, вероятно се досещате защо е удостоено с цялата тази чест. Инките са почитали изключително много Слънцето и най-важния ритуал – честване на зимното слънцестоене. Когато сте вътре в храмовете, ще забележите множеството врати и прозорци, гледащи към невероятния пейзаж, подредени ясно свързани с слънцето, луната и астрологическите събития.\nВсичко сякаш е в пълна хармония – залеза, изгрева, природата, скалите, постройките към този изключителен пейзаж.\nПо времето на инките, в ранни зори, императорът приготвял златна чаша със сверено пиво на бога на слънцето – Инти и му принасял в жертва бяла лама. Е, в днешно време, за щастие ламите са само част от забележителностите на това място и туристите много им се радват. 🙂\nЕдна от любимите ми блогърки и една от най-популярните в света – Negin Mirsalehi, която вдъхновява своите над 3 милиона последователи в Instagram, разказва, че това е било най-различното й, нетипично за нейното ежедневие пътуване. Това пътешествие, толкова необикновено, й донесло запознанството с нова култура, напълно различна страна, автентична храна, жени, които плетът красиви пуловери, богата история, тайни и красиви пейзажи, които са я вдъхновили за доста време за напред.\nОт Негин, се пренасяме в света на Courtney Prather, в който една от историите отново е за Мачу Пикчу. Тя също споделя впечатленията си чрез видео и снимки, и съветва какво да вземем със себе си на дългия поход до “крепостта на инките”:\nтуристически костюм – не много дебел, но водонепропускаем панталон, леко яке за дъжд, шапка. Времето е дъждовно, слънчево, но хладно, планинско.\nНещо за попътно хапване\nВъншна батерия за зареждане на мобилни устройства\nНаколенки – дори и за тренираните, здрави колене 🙂\nTAGS: honeymoonmachu picchuperutravelмачу пикчумеден месецпътешествиясватбени дестинации\nКралската сватба. Меган Маркъл и принц Хари.


На първо четене: Задължителна детска градина за 4-годишните / moetodete.bg\n09.07.2020 • от AdminMD 0 коментара\nПредучилищното образование става задължително и за 4-годишните деца, решиха депутатите на първо четене.\nПромените са залегнали в Закона за предучилищното и училищното образование, внесени са от Министерски съвет и предизвикаха сериозен дебат в пленарната зала.\nСпоред международните изследвания по-високи резултати показват онези деца, включени по-продължително време в предучилищно образование.\nПроучване на МОН сред началните учители също потвърждава данните. Към момента обхванатите в предучилищно образование са 91,5% от 5-годишните и едва 78% от 4-годишните деца. Разликата от 13,5% са деца, чийто майчин език не е български и у родителите липсва отношение към образованието.\nВажна част от промените са свързани и със законовата регламентация на обучението в електронна среда. То ще може да се прилага за цял клас, за цяло училище и за отделни ученици, които по здравословни или други уважителни причини не могат да посещават училище за не повече от 30 учебни дни. Може да се прилага и като елемент на иновация в организацията в иновативните училища при съответните ограничения - не повече от 20 % от учебния план. /БГНЕС\nКоментари за “На първо четене: Задължителна детска градина за 4-годишните”


Коронавирусът хитро избягва вродения имунитет - От деня\nКоментар на Калина Андролова:\nпубликувано на 17.10.20 в 15:20\nКоментар на Калина Андролова в предаването „Политически НЕкоректно“\nВ очакване на зимата възникват сериозни опасения как ще преодоляваме коронавирусната инфекция заедно с обичайния грип. Учените в Северното полукълбо прогнозират тежестта на предстоящата грипна вълна на базата на това, което се случва на юг от екватора, където грипният сезон е през нашето лято. По данни на Центъра за контрол и превенция на заболяванията в САЩ, тази година циркулира лек сезонен грип с процент на позитивност, по-малък от единица. За разлика от предишни години, когато позитивни за грип са били над 13% от хората.\nСчита се, че мерките около коронавируса вероятно са предотвратили циркулацията на грипните вируси. Ето какво казва ексдиректорът на Центъра за контрол и превенция на заболяванията в САЩ Том Фридън по време на брифинг на Американската асоциация по инфекциозни болести:\n„Ако считате, че Covid-19 е по-малко заразен от грипа, то вижте Южна Африка и Чили, където грип няма в сезона на грипа, но Covid-19 се разпространява като пожар“.\nЕксперти твърдят, че грипът тази зима, ще бъде потиснат от коронавируса. Ричард Уеби, вирусолог от болницата за детски инфекциозни болести в Мемфис, подчертава, че новият коронавирус SARS-CoV-2 и вирусите на грип ще се конкурират за заразяване на гостоприемници, което може да доведе до изтласкване на единия вирус:\n„Трудно ми е да повярвам, че и двата вируса ще имат еднакво широко разпространение. Единият ще доминира“.\nВ статия от платформата Science News е публикувано мнението на друг специалист Дейвид Моренс, вирусолог и лекар по инфекциозни болести, съветник в Американския национален институт по алергии и инфекциозни болести. Той подчертава, че да се хванат две вирусни инфекции едновременно или пък една след друга не е невъзможно, но обикновено заразяването с един вирус затруднява заразяването с втори в известен период от време, тъй като вирусните инфекции стимулират антивирусната защитна система на имунитета, включително и вродения имунитет. Нападението на един вирус задейства алармените сигнали под формата на имунни молекули за борба с вирусите, т.нар. интерферони. След прекарването на една инфекция имунната система на човека остава за известен период от време в състояние на повишена готовност за защита от нови нашественици. Трябва да се подчертае, че това кръстосване на защитата е съвсем различно от специфичния имунитет, свързан със създаването на антитела срещу определен вирус.\nИ все пак има случаи на комбиниране на два вируса, макар и редки. Анализите сочат, че най-често коронавирусът се комбинира с вируса на грип А и с респираторно-синцитиалния вирус. Много хора считат, че SARS-CoV-2 е обичаен вирус, който провокира грипоподобни симптоми, кашлица и отпадналост, и дават за пример колко много хора умират всяка година от усложнения на грип. При критичните състояния на Covid-19 се наблюдава екстремна хиперкоагулация, каквато рядко има дори при индуцирана от сепсис коагулопатия или пък при т.нар. „ДИК синдром“, дисеминирана вътресъдова коагулопатия. Причината за това все още не е напълно изяснена. Но това усложнение е доста характерно, и е неприемливо често, отколкото би могло да се получи нещо подобно при вирусите на грип. Проблемите с кръвосъсирването са свързани с увреждане на вътрешната повърхност на кръвоносните съдове, т.нар. ендотел, който има основна роля в съдовата хомеостаза. В резултат възникват тромбози и микроциркулаторно увреждане. Постмортални изследвания са установили множество микросъдови тромботични отлагания в белите дробове и в други органи. Това обяснява и внезапните мозъчно-съдови усложнения при пациенти с Covid-19, инсулти, миокардна исхемия и др. Водещите медицински списания, включително и популярни като Lancet отдавна публикуваха данни, в които подчертават, че дори най-обикновените рутинни тестове за оценка на коагулацията, както и съотношението неутрофили към лимфоцити могат да подпомогнат лекарите в прогнозата за това колко тежко ще се развие заболяването при конкретен пациент.\nЗащо критичните случаи при Covid-19 са повече от критичните случаи при сезонния грип? Имунологичните изследванията на редица престижни институти показват, че SARS-CoV-2 е лош индуктор на интерферони от тип I (INF I), които са в основата на антивирусния имунитет. Интерфероните сигнализират, че клетките са заразени и отключват молекулярни процеси за ограничаване на инфекцията. Коронавирусите обаче са изработили множество стратегии за избягване на антивирусната каскада. SARS-CoV-2, както и неговият предшественик SARS-CoV, кодират най-малко 10 протеина, които им позволяват да избегнат и да се противопоставят на имунния отговор. Изследване на взаимодействието между вируса и клетъчния протеин, извършено с 26 от 29 протеина на SARS-CoV-2, показва, че част от протеините от вродената имунна сигнализация на човека се държат като партньори на вирусните протеини.\nИнтерфероните активират няколко типа гени, кодиращи протеини за борба с вируса на различни етапи: от навлизането в клетката, през репликацията и изхода от клетката. Те имат различни функции, от директно инхибиране на вирусната репликация до привличане на различни имунни клетки.\nИзследвания на Института „Пастьор“ в Париж, а и изобщо на водещата научна експертиза, потвърждават, че при тежко болните пациенти от Covid-19 активността на интерферон стимулиранитегени (ISG) е ниска, а при критичните – много ниска. Цитопатичният анализ in vitro показва, че лошият отговор на интерферон предшества развитието на дихателна недостатъчност и остър респираторен дистрес синдром в 95% от случаите. Забавената експресия на интерферон-стимулираните гени води до пик на репликация на коронавируса преди антивирусния отговор на организма.\nКоронавирусите избягват вродения имунитет, първата линия на защита на организма, през първите 10 дни от инфекцията, и това е период на нарастващо вирусно натоварване ишироко разпространение на възпалението. Именно тази повишена репликация на вируса води до т.нар. цитокинова буря на по-късните етапи от заболяването. Тъй като действието на интерферон зависимия отговор на организма е с изключително фина настройка. Той е свързан и с унищожаването на заразените клетки, с усилване на апоптозата, т.нар. програмирана клетъчна смърт. Интерфероните стимулират производството на цитокини, които активират макрофагите, естествените клетки убийци (NK) и цитоксичните Т-лимфоцити. SARS-CoV-2 обаче дебалансира този механизъм. А при 10-15% от тежките случаи изследванията откриват и образувани антитела към интерферона в организма на гостоприемника.\nМного хора преодоляват Covid-19. Въпреки че SARS-CoV-2 провокира ниски нива на изразяване на интерфероните, репликацията на вируса предизвиква в повечето случаи поне умерена реакция на ограничен брой гени, които имат известно възпиращо действие.\nЗдравите организми игнорират колебанията в антивирусната защита на първа линия и успяват да постигнат последваща добра адаптивно-защитна реакция на организма.\nПрограма Хоризонт От деня Политически НЕкоректно Covid-19 SARS-CoV-2 коронавирус


Рекордно ниско одобрение за Байдън ᐉ Новини от Fakti.bg - Свят | ФАКТИ.БГ\n23 Юни, 2022 13:23 1 69422\n34% от американците казват, че икономиката е най-важният проблем, пред който в момента са изправени\nРейтингът на общественото одобрение на президента на САЩ Джо Байдън падна за четвърта поредна седмица до 36%, което съответства на най-ниското ниво, наблюдавано за последно в края на май, според проучване на общественото мнение на Reuters/Ipsos, завършено в сряда, предаде dariknews.bg.\nРейтингът на одобрението на президента остава под 50% от август, което е предупредителен знак, че неговата Демократическа партия може да загуби контрол над поне една камара на Конгреса на САЩ на междинните избори на 8 ноември.\nТридесет и четири процента от американците казват, че икономиката е най-важният проблем, пред който в момента са изправени Съединените щати. Байдън е изправен пред 40-годишни върхови нива на инфлация, като инвазията на Русия в Украйна ограничава глобалните доставки на горива и вериги за доставки, които и без това бяха засегнати от ограниченията, свързани с пандемията от COVID-19.\nСред собствената му партия рейтингът на одобрението на Байдън остава до голяма степен непроменен от миналата седмица - 73% в сравнение със 74% на 15 юни. През август 85% от демократите одобряваха представянето на Байдън.\nНо сред републиканците рейтингът на Байдън падна до 7% в сравнение с 11% на 15 юни. Само 18% от американците смятат, че страната върви в правилната посока.\nРейтингът на одобрение на Байдън се приближава - но все още не е достигнал - най-ниските нива, регистрирани от неговия предшественик Доналд Тръмп, който имаше 33% рейтинг на одобрение през декември 2017 г.\nВ Кипър изплащат помощи заради инфлацията\nВ Кипър днес се изплащат допълнителните еднократни целеви помощи заради инфлацията на всички техни получатели, обяви социалното министерство. Сумите щ ...\nАми нормално , защото това деде постоянно пълни памперса !!Ако Тръмп беше президент нямаше да има война !!!\nтайм ту гоу хоум.\n3 Четвъртък 23\n„В резултат на въздушни, ракетни и артилерийски удари за ден бяха унищожени над 650 националисти, 17 танка и други бойни бронирани машини, три бойни машини от реактивни системи за залпов изстрелване „Смерч“, както и 17 специални превозни средства“,\nХората ги е страх. С едната ръка се здрависва с невидим за тях приятел, а другата е на червения бутон на унищожението.\nРекордно ниско одобрение за БайИздън. Паднал е от велосипеда си. Преди падна на стълбата на самолета.\nТочно така, поздравления, че отразихте този факт! Самите американци искат импийчмънт на байдън, а тук ни залъгват да защитаваме подмяната, които изпълняват всяка негова заповед.\nАко имаше състезание по пръцкане , щеше да е медалист.....................\nКакво не е ясно и го усуквате ‼\nДълбоката държава жъне неуспехи, но това само я прави по-злобна и безскруполна. Такива неща ще ни спретнат, че ще се молим да се върне средновековието и инквизицията.\nСпящите шилeта си мислят, че ще им се размине, но се лъжат сериозно. В момента се води война срещу човечеството като такова. Отворени са много фронтове. Дезинформация, цензура, прокарване на джендърски идеии, свобода и възвеличаването на най-упадъчните слоеве от световното население. Заключване по къщите и забранени мед. манипулации, умишена свръхинфлация и най-вече глад и мизерия.\nАко стадото не се събуди и изрине кошарата, няма да има сапасение за него.\nПутин ги прави всичките тези работи в САЩ.😃😃😃\n11 дайте ги тия сайтове\nДо коментар #3 от "Четвъртък 23":\nи ние са следим обективно кво става у комшиите ба !\n12 Тъжно ама....\nСтадото няма да се събуди. За него е важно да си напудри нослето, секс, интернет и много да не мисли. Така е научено и не познава нормалния живот. Това стадо си го отгледаха последните 20тина години и сега се наслаждават на продукта си. Факт\n13 Вервайте ми\nСтарчето е чао. Перчема ще се завърне на бял кон.\n14 Йепрем And ир\nДобро утро, дедо Бай! Честито лято! Путин така ви изигра, че стратегията му ще я учат внуците ти и внуците на внуците ти.\nДаже много му дават на този дъртак. Нито е с ума си, нито е за такъв пост. Жалка картинка на уж велика държава. Но за сметка на това насъска оня клоун против Русия и сегаа си изпраща ръждясалите железа на украинците, за да ги изтрепят до един, а те да лапчосат каквото успеят. Лошото е че това невзрачно старче побърка целия свят, а ЕС тези продажници му прегласяха като малоумни. Тежка зима и сигурно още по тежка година ни чака.\n16 бонус карта\nДо коментар #6 от "Карлсон на покрива":\nСрещата е на неназовано място /стенограма/:\n-Володя, я больше не могу...\n-Надо, Щирлиц! Надо!\nДо коментар #12 от "Тъжно ама....":\nЗа съжаление си тотално прав. Аз също не виждам надежда.\nЕдинственото, което ме успокоява е че все пак съм живял и в нормалния свят, а в тоя, новия едва ли ще побия кол, предвид възрастта ми.\nДа му мислят шилетат, дето цял живот ще карат в тая кал, която се забърква сега.\n18 Култура миянко\nА някой кара колелоо..\n19 Кирил е недорасъл мухлю.\nСъщия ,некадърник ,като Киро неудачника\nБай, бай. Байдън........\nКакво одобрение за това чучело.


Екзотични растения на Цветна есен в Панаира - Пловдив Онлайн\nЕкзотични растения на Цветна есен в Панаира\nЕкзотични растения и композиции показват италиански фирми на изложбата „Цветна есен”. Нейното 11-о издание се провежда от 29.10. до 2.11. в палата 4 на Международен панаир Пловдив. Производители и търговци предлагат цветя, семена, луковици, овошки, торове, препарати, аксесоари и градинско оборудване.\n„Вашият бизнес е малък по мащаби, но особено значим за хиляди хора, които обичат красотата и искат природата да влезе в техния дом и офис – каза в обръщението си към изложителите главният директор на Международен панаир Пловдив Иван Соколов, който откри проявата. – Изложбата се утвърди като традиционно средище на специалистите и любителите на цветята, на атрактивния екстериорен дизайн и оригинални ландшафтни решения. Тя е сред събитията, които са станали любими на пловдивчани.»\nНаред с традиционните рози, лалета, теменужки и други български видове цветя, в палата 4 и откритата площ пред нея се предлагат и екзотични растения като орхидеи, бамбук, разсад за киви, миниатюрни лимонови дръвчета, арония, райски ябълки. Тук любителите градинари не само могат да обогатят своята домашна колекция, но и да получат съвети за отглеждането на цветя. Студио «Даел» показва атрактивни ландшафтни решения за оформяне на дворове и пространства пред сгради, оригинални настилки и други елементи от дизайна на озеленяването.\nТорове и различни видове почва, керамични саксии с артистична украса, аксесоари за аранжиране на цветни композиции също са сред експонатите на «Цветна есен 2008». Тя провокира и много идеи за декорация на дома и офиса.


Собственикът на къщата на „Съборна“: Знаех в какъв филм влизам - Под Тепето - Истината за Пловдив\n20 декември, 2020 20 декември, 2020 Таня Грозданова3 коментара за Собственикът на къщата на „Съборна“: Знаех в какъв филм влизам\nСобственикът на къщата на „Съборна“: Знаех в какъв филм влизам\nАктуално Гласове Градът Забравеният град Култура Новини\nЦентралата на БСП в Пловдив минава под управление на новото Областно ръководство - 27 февруари, 2021\nАлександър Сиди води листата на ВМРО в Пловдив - 26 февруари, 2021\nСпретнаха компромат на Иван Петков – Бебето - 26 февруари, 2021\nОще през 2010 НИНКН дава становище, че сградата е самосрутваща се, опасна и подлежи на събаряне\nНастоящата фасада е рязана, за съжаление, няма данни за автентичната\nВсичко – от свалянето на първата керемида, става под зоркия поглед на археолози\nРепортер на Под тепето се срещна със собственика на сградата, която се събаря тези дни на улица „Съоборна“ в Стария град. Калоян Матеев показа пред медията ни всички необходими документи и разказа за състоянието на къщата и това, което прави.\nПрипомняме, че тази сутрин наш читател сигнализира за разрушителните действия. (Събарят къща на ул. „Съборна“ (СНИМКИ). Репортерската ни проверка показа, че събарянето е съобразено с всички институции и правила. Това потвърди и кметът на район „Централен“ Георги Стаменов.\nДокументите, показани пред репортера ни, съдържат строително разрешително, подписано лично от главния архитект на Община Пловдив Димитър Ахрянов, становище на НИНКН, съгласуван проект и други.\nПреди няколко години предишният кмет на града Иван Тотев коментира по един подобен повод, че всеки, който купува паметник на културата, трябва да знае в какъв филм влиза, напомняме на Калоян Матеев в началото на разговора.\n“Знаех в какъв филм влизам. Мога да ви покажа становището на НИНКН от 2010-а, където пише, че сградата е самосрутваща и не подлежи на ремонт, строителното разрешение, това за откриване на площадката, договора с Археологическия музей, сключен преди повече от месец… Проектът е съгласуван с Министерство на културата по надлежния ред, фасадите са съгласувани, има становище за събаряне на сградата, одобрено е от Община Пловдив, съгласувано е с КАБ, със всички институции.”\nЗа да стигнете до тук, колко време ви отне тази огромна чанта с документи?\nОколо две години. При положение, че къщата е закупена с одобрен проект, ако не беше – тогава не знаеш никога за колко време ще се случат нещата.\nМалко преди да я купя през 2018-а имаше сигнали от съседа, че е пострадала негова служителка – чистачка, върху нея паднала мазилка от фасадата. Той самият е участвал няколко пъти в обезопасяване на района. Бутал я е физически висящата мазилка и греди от балкона и т.н.\n(Архивите на Под тепето показват, че един от последните такива случаи е през март 2018а година – Издирват собственика на къщата, в която бе заведение “Таксим”)\nКъщата е опасна, тя е голяма и ако падне, на която и да е страна, ще е много лошо. Ако е от другата страна, отдолу има тераси на хотела, може да има гости, а ако падне към улицата… Никой сега не вижда тези неща?!\nНа разговорът ни присъства и младият архитект Чаушев, който разгръщайки папките лист по лист, обяснява, че в случая на се пази фасада, тъй като тя е рязана от Йосиф Шнитер. Настоящата не е оригиналната, това всеки го знае и се вижда, коментира той. „Въпросът е, че за оригиналната фасада няма информация, нито в НИНКН, нито в местните музеи и арх. Пройкова, която е проектант на обекта, е спазвала архитектурата в духа на Стария град и епохата, която носи сградата.“\nСтава ясно, че вътре, в същината на къщата, няма нито една стена от тухли – всичко е кирпич, а подовете са изгнили (бел.авт.: виж галерията от снимки по-горе).\nСтроителната площадка е открита във вторник – 15.12., като работниците започват разчистването, в сряда вече стартират по-съществените дейности. Началото е дадено със свалянето на останалите по покрива керемиди и така нататък.\n„Това е лесно да се проследи. Де факто, ние не търсим събота и неделя, а ден след откриване на строителната площадка започнахме дейностите. Всичко това се случва под зоркия поглед на археолозите. Целодневен – сменят се на смени още от първата свалена керемида. Археолозите са ми казали и аз слушам: дограми, врата ги съхраняваш и ги караш на склад. Дали ще влязат някъде в употреба, дали ще ми ги поискат – не знам. На мен не ми трябват, но защо да не ги запазя. Лошото е, че тези неща отдавна са загубили автентичност, реално. В случая няма автентична фасада и запазваме плановата схема в най-общия вид, който е бил. Ето вижте, централен вход , прозорци, сечение.“\n“Оказа се, че през седмицата един човек не минава през Стария град, а събота и неделя хората се разхождат, което е чудесно. Хубаво е, че има гражданска активност”, коментира Калоян Матеев и добавя „трудно може да се обясни на широката общественост кой какво прави, пък всъщност какви са му намеренията“.\nПосле заявява, че къщата не е била собственост на г-н Георги Гергов и не я е купил от него. Прескачаме в “лирично” отклонение. Казва ми, че баща му е художникът Матей Матеев. (Матей Матеев – художникът, който чисти света с цвете и перо) и споделя, че ако направи нещо нередно в Стария град, той лично ще му счупи главата.\n„През целия си ученически живот съм тренирал шах в къщата на Константин Стоилов. Обичам го Стария град, милея за него!\nНе познавам директора на Старинен Пловдив, но сметнах за нужно да му се обадя и да му кажа какво ще правим там. Чухме се, той имаше работа в момента и се разбрахме идната седмица да дойде, да му покажа,“ разказва още инвеститорът.\n“Къщата е продавана веднъж, 7-8 години след становището от НИНКН, а аз я купувам 2018-а. Всички проекти като документация, съгласуване на архитектурни планове и т.н., аз ги купувам с нея. Казвам ви го за друго, защото много хора успяват по някакъв начин да стимулират разни институции да направят неща в тяхна полза, аз го купувам имота по този начин – наследявам този случай и изпълнявам това, което някога, през 2010-а, е било поставено като казус пред Паметници на културата“.\nНапусна ни една от най-вдъхновяващите пловдивчанки – 101 годишната Ивет Анави\nИсторически успех: Пловдивски танцьори станаха трети в света по салса\n3 коментара за “Собственикът на къщата на „Съборна“: Знаех в какъв филм влизам”\n18 февруари, 2021 в 11:28 am\nТой вече е направил глупост. https://www.mediapool.bg/arh-bakalova-kashtata-s-yagodite-shte-zagubi-zavinagi-avtentichnostta-si-ako-se-razrushi-i-izgradi-otnovo-news318392.html\nPingback: Археология под бившето кафе "Таксим" в Стария град - Под Тепето - Истината за Пловдив\n21 декември, 2020 в 11:25 am\nКалоян (собственика) е много читав, културен и мислещ човек… Той НЯМА да направи глупости!!!


Първият пилот чужденец в „Аерофлот“ напусна: Ниска заплата и зли колеги : Chronicle.bg\nПървият пилот чужденец в „Аерофлот“ напусна: Ниска заплата и зли колеги\n16 март, 2015\t19:04\t | от\tchronicle.bg | Авио\nСиндикатите и топ мениджмънтът спорят сриналата се рубла или доносите са накарали немеца Клаус Дитер Ролфс да подаде молба по собствено желание\nМонополистът „Аерофлот“ уволни първия чуждестранен пилот в историята на руския национален авиопревозвач, информират днес Lenta.ru и Интерфакс.\nГражданинът на Германия Клаус Дитер Ролфс (на снимката отдясно), нает през септември 2014 г., се е уволнил по собствено желание. „Доколкото ми е известно, една от основните причини, по които Клаус се уволни от компанията, е неизпълнението на устните обещания, които получи при наемане на работа от HR-отдела“, информира източник в Шереметиевския профсъюз на летци(ШПЛС).\n„Това е характерна черта на работа в компанията – редовно с това се сблъскват стотици пилоти – в колективния трудов договор тези неща не се пишат. Второ, пилотът не е доволен от нивото на заплащането в евро след като поевтиня рублата. Нали заплатите на пилотите в рубли не се променят вече от август 2013 година“, поясни източникът сред синдикалистите.\nИзточникът на Интерфакс в „Аерофлот“ пък обвини синдикалистите, че са бойкотирали германския си колега. „Една от причините, по която Клаус написа молба по собствено желание е противодействие от страна на колегите, членове на независимите синдикални организации като ШПЛС“, поясняват от компанията. „Те просто започнаха атаки срещу него – редовно писаха необосновани доноси, които след провеждане на проверки от ръководството, не се потвърждаваха“. Според източника, немецът е спазвал много стриктно инструкциите в работата си и изисквал същото от руските си колеги.\nРуските авиокомпании получиха правото да наемат чужденци за командири на въздушния състав от юли 2014 г., с промени в законодателството. Всички руски авиопревозвачи имат квота до 200 пилоти годишно. „Аерофлот“ наем Ролфс на 23 септември м.г., като първият му полет трябваше да бъде до Прага. Преди това е работил като пилот в германската Hamburg Airways.\nМеждувременно, транспортните синдикати на летци са споменали пилотите на „Аерофлот“ с чужди паспорти и на срещата с транспортния министър Максим Соколов през февруари.\nТристранката по трудови въпроси и изработване на промени в КТД на „Аерофлот“ обяви, че „алармира за опасността от масово съкращаване на персонала“ във връзка със стартиралия наем на чужденци.\nТогава ресорният руски министър им отговори, че „решението за наемане на чужденци вече взето“. „Кризата не е безкрайна – ще мине време и спешната необходимост от нови кадри пак ще се появи“, каза тогава шефът на транспортното ведомство на РФ.\nКоментарите са изключени за Първият пилот чужденец в „Аерофлот“ напусна: Ниска заплата и зли колеги


БАН: Прилагането на селскостопанската политика на ЕС разруши земеделието у нас – Memoria de futuro – Памет за бъдещето\nБАН: Прилагането на селскостопанската политика на ЕС разруши земеделието у нас\nот\tMemoria de futuro в България · 03/06/2016 · 08:46\nИзводи и препоръки в годишния доклад за 2015 г. на учени от Икономическия институт към БАН за състоянието на селското стопанство и неговата роля за българската икономика. Анализът и препоръките са обобщени от Синор.бг\nВ същото време приходите на земеделието, животновъдството и горския сектор, взети заедно, в брутния вътрешен продукт на страната са почти непроменени и през 2001 г., и през 2015 г. Нещо повече, секторът дори е намалил ефективността си. И ако през 2001 г. брутният вътрешен продукт на селския и горски сектор е възлизал на 4 млрд. лева годишно, то през 2008 година тези показатели вървят надолу, падайки до 3 млрд. лв. След плавно покачване към 2015 г. брутният продукт на селското стопанство отново е над 3,8 млрд. лева, без да достигне 4-е милиарда от 2001 г.\nВ същото време през годините в този сектор са наляти милиарди лева европейски и национални средства. Още за поземлената реформа през 1992-1998 г. са изхарчени над 400 млн. долара от бюджета, като тук не влизат заплатите повече от 300 чиновници, работещи в аграрното министерство по въпросите на земеразделянето, и на повече от 900 служители, работещи в поземлените комисии, се посочва в доклада.\nЗа разлика от другите бивши социалистически страни, където поземлената реформа приключи до 1993 г., в България тя продължи почти до 1998 г., като негативните последици продължават и днес със съдебните дела по нерешени проблеми, посочват икономистите от БАН.\nДруг елемент, определящ цената на аграрната политика, е свързан с разходите за издръжка на държавната администрация в сферата на тази политика.\nНа щат в министерството на земеделието са заети общо над 17 000 човека. В това число не са включени държавните фирми. Такава е например „Напоителни системи” ЕАД, в чиито активи са най-големите язовири и магистрални канали, големи административни сгради в областните градове и т.н. По данни на Министерството на финансите, балансовата стойност на тази държавна фирма надвишава счетоводната стойност на активите на „АЕЦ Козлодуй” ЕАД.\nСледователно, това е най-голямата като брой заети лица държавна административна машина към икономическия блок на Министерския съвет на България.\nПо отношение на бюджетните разходи, Министерството на земеделието и храните е с трети по размер бюджет и заема около 25% от средствата, предназначени за финансиране на министерствата.\nВ същото време нивото на брутната добавена стойност по цени на производител през 8-годишния период на пълноправно членство на страната в ЕС показват ясна тенденция на регрес.\nДо приемането на страната за пълноправен член на ЕС по линия на предприсъединителните фондове на ЕС и програма САПАРД в аграрната сфера са реализирани проекти за около 6 млрд. лв. След 2007 г. и приемането на страната в ЕС средногодишно по линия на Общата селскостопанска политика (ОСП) на ЕС се усвояват около 2 млрд. лв. Очевидно този огромен по размер финансов ресурс няма непосредствено влияние върху БВП, произведен в аграрната сфера.\nОт 2008 г. се наблюдава свиване и на добавената стойност в селското стопанство. Брутната добавена стойност, изразена в съпоставими цени, като цяло спада. През 2015 г. тя достига нива, които са с 1/4 по-ниски от средните за периода 1998-2006 г. Съответно и делът на селското стопанство в общата БДС спада под 5% за първи път, откакто има статистика за БДС на страната.\nВъпреки еврофинансирането основният извод, който се налага е, че в аграрния сектор на България протичат парадоксални икономически процеси, които не са характерни за страните от Европейския съюз, както и за страните-членки от Източна и Централна Европа със сходна историческа съдба.\nИкономистите от БАН дават и конкретни примери.\n1.СТРАНАТА СЕ ХАРАКТЕРИЗИРА С ВИСОК ДЯЛ НА СИЛНО УЕДРЕНИ СТОПАНСТВА.\nПрез 2007 г. в България използваните площи са между 53-59 млн. дка, а обработваемата земя е 46 млн. дка.\nСтопанствата с размери над хиляда декара заемат 78% от използваните земеделски площи със среден размер 6 240 дка. В тази група се включват и стопанства с обработваема земя на един стопанин от 24 300 декара (общо 477 стопани, обработващи 11.6 млн. декара или 38% от обработваемата земя в тази група).\nВ ЕС средният размер за групата над хиляда дка е 2 500 дка, а стопанства с размери средно 24 000 декара въобще няма.\nДори в САЩ, страната с най-едрото фермерско земеделие, групата на най-доходните стопанства има средни размери под 12 000 дка, или те са 2 пъти по-дребни от българските и заемат едва 16% от ползваните земи.\n2. РАЗВИТИЕ НА МОНОКУЛТУРНО ЗЕМЕДЕЛИЕ\nКъм 2009 г. няколко юридически свързани лица, регистрирани във фонд „Земеделие“, стопанисват 494 664 дка площи, което им позволява да усвоят огромна по размер субсидия. Това води до монокултурно земеделие и отглеждане само на зърнени култури, без традиционните за нашия географски район животни, зеленчуци и плодове.\n3. СПАД В ПРОИЗВОДСТВОТО НА ТРАДИЦИОННИ КУЛТУРИ.\nКакто беше споменато, в България 1.5% от всички регистрирани стопанства обработват 82% от земята. В тях са концентрирани основните финансови ресурси – и като стойност на произведената продукция, и като размер на субсидиите, които получават.\nНа практика участието на България в общата селскостопанска политика на ЕС показва:\nПо І стълб – Директни плащания 2007-2013 г. (75% от субсидията е получена от 3700 физически и юридически лица, които на практика представяват 100 свързани лица).\nПо ІІ стълб – Развитие на селските райони (от 3242 млн. евро са усвоени около 2609 млн. евро, от тях 67% са усвоени от 100-те свързани лица).\nТези деформации очертават няколко трайни тенденции за последните 20 години:\n• концентрация на земята и капитала;\n• оформяне на монопол при арендуването на земеделската земя;\n• прекъсната връзка между земеделските производители и потребителите;\n• инвазия на мултинационални търговски вериги;\n• западащо животновъдство, овощарство, зеленчукопроизводство;\n• производство на продукция с ниско ниво на добавена стойност, основно зърно и други суровини;\n• почти напълно преустановено производство на традиционни български храни;\n• липса на интегриране на земеделското производство и производството на храни с туризма като приоритетен отрасъл.\nОпростеният отговор е, че това е резултат от Общата селскостопанска политика (ОСП) на ЕС и начина на организация и регламентиране на директните плащания по І стълб.\nТова наистина е логичният отговор, защото ако за зърнопроизводството 20 лв. на един дка (средният размер на субсидията на 1 дка земеделска земя) съставлява около 30% от производствените разходи, то при зеленчукопроизводството, овощарството и лозарството тази сума не надвишава 1-2% от разходите за производство.\nТака практически европейската субсидия се превръща в икономически стимул за производство на интензивни култури – зърнени и технически, при огромна концентрация на земята и капитала.\nТук обаче е необходимо да се изтъкне, че ОСП описва само рамката на общите цели, правилата и инструментите на политиката, а останалото е въпрос на национална политика, вместена в тази широка рамка.\nВъв всички страни на ЕС, където се прилага системата на „Единно плащане на единица обработваема земя“, с изключение на България и Чехия, се прилага модулация на размера на субсидията. Това е механизъм, при който след определени размери на земеползване субсидията на единица площ се намалява, а над определен размер въобще не се изплаща. Например, в Германия субсидията на единица площ се изплаща по следната схема:\n• до 500 дка – 100%;\n• от 500 до 1000 дка – 80%\n• от 1000 до 3000 дка – 60%\n• над 3000 дка – не се плаща субсидия.\nВ Чехия няма модулация според размера, защото там основна стопанска форма е модернизираната кооперация, която е с големи размери, докато в България политиката е насочена към стимулиране на едрите арендни стопанства или на практика към монополистични структури в земеползването.\nВ повечето от старите членки на ЕС системата на единно плащане на единица обработваема земя не се прилага, а земеделието се субсидира на база стопанство в зависимост от наличие на животновъдство и други земеделски производства с по-голям дял на добавената стойност.\nСледователно, в България е избран модел на прилагане на ОСП, в резултат от който се наруши традиционната за България структура на земеделското производство.\nТози избор може да се илюстрира с историческата реалност на земеделието в България преди 30 години.\nПрез 1987 г. България произвежда годишно над 10 млн. т зърно, което нарежда страната между 20-те водещи аграрни страни в света. Въпросът е защо през този период България изнася не повече от 450 хил. т, а днес, когато произведеното зърно не надвишава 4.5 млн. т, над 2 млн. т от тях е износ?\nОпростеният отговор, който всички специалисти и хора на село знаят, е, че от зърното се произвежда фураж, с фуража се хранят животни, от животните се произвежда мляко и месо, а от млякото и месото се произвеждат млечни и месни произведения.\nГоляма част от тези продукти, освен че осигуряваха рационалното хранене на българина, отиваха за износ не само по линия на СИВ, но и в Западна Европа (т.нар. Стара Европа) и в много други страни от целия свят. Немалка част от тази продукция отиваше в чинията на туристите по нашето Черноморие и планинските курорти. Тази сложна верига може да се изрази икономически с един показател – добавена или новосъздадена стойност.\nПрез 2015 г. страната е 10-та в Европа по износ на зърно. Според данните на НСИ, България изнася зърно главно за страните от Европейския съюз.\nНашето зърно е нискоглутеново и е изключително ценно за арабските страни поради спецификата на произвеждания там хляб. Износителите за тези страни са фирми, регистрирани предимно в Европа. Техните адреси са в Женева, Париж, Лондон. Това са фирми, които не притежават складове, товарни автомобили или търговски кораби.\nТяхната дейност се изчерпва с логистика. Те купуват от нас и продават на арабските страни само по документи. Въпросът е защо ние и арабските ни партньори не можем сами да организираме търговския процес, а трябва да ползваме логистика на трети лица?\nТова е пазар, на който страната някога изнасяше големи количества живи животни, месни и млечни продукти, зеленчукови консерви и други продукти с висок дял на добавената стойност, значително по-голям от този на зърното.\nКогато зърното се преработи в брашно добавената стойност е почти два пъти по-висока отколкото в произведеното и изнесено като суровина зърно. За съжаление страната почти не изнася брашно. Следователно се губи добавена стойност.\nАко това брашно бъде преработено в хляб, хлебни и други тестени изделия, добавената стойност нараства значително (2.2 пъти). Ако се произведе фураж – над 3 пъти. Ако с този фураж се хранят животни, ще се произведе мляко и месо, чиято добавена стойност е почти 9 пъти по-голяма от тази на зърното, което се изнася.\nАко се преработи произведеното мляко и месо в млечни и месни продукти, добавената стойност нараства близо 13 пъти. Ако тази продукция, или поне част от нея, се поднесе в чинията на туриста, добавената стойност ще е 20 пъти повече от стойността на суровината в началото на веригата – зърното.\nВлияние върху добавената стойност на крайната продукция оказва не само зърното. Факторите са много – технологиите, другите отрасли и т.н. Точно заради тях ефектът би бил още по-голям, ако се изпълни докрай математическият модел за изчисляване на добавената стойност. Този ефект е приблизително 1.5-2.5 млрд. лв. добавена стойност ежегодно.\nЗа съжаление, ефектът не се състои само в добавената стойност.\nОсвен добавена стойност България и българите губят и около 200 000 работни места в преработката на зърното от суровина до краен продукт.\nСледователно, за периода, в който България е член на ЕС, теоретично с модела на свръхедро, монокултурно земеделие в сравнение с модела на традиционното българско производство страната губи около 10 млрд. лв. добавена стойност и около 500 000 работни места (условно целогодишно заети)!\nПРЕПОРЪКИ НА УЧЕНИТЕ ОТ БАН ЗА ПРЕОДОЛЯВАНЕ НА НАТРУПАНИТЕ ДИСПРОПОРЦИИ\n1. Необходими са реформи, които да възстановят традиционните производства като база за реализация на големия природно-географски потенциал и конкурентните предимства на българското земеделие за постигане на реален икономически растеж.\n2. Схемите на ОСП на ЕС в България трябва да бъдат преформатирани към прилагане на по-добри инструменти и практики: схема за преразпределително плащане, въвеждане на прогресивно намаление на плащанията, схеми за обвързване на производството с директната подкрепа, специални преференции за младите фермери, отпускане на директни плащания само на активни фермери и т.н.\n3. Стимулиране на производството на храни с висока добавена стойност, т.е. предлагане на скъпи храни, с което българското земеделие може да бъде конкурентоспособно.\n4. Структурната политика в земеделието трябва да подкрепи приоритетно създаването на широк сектор от жизнени фамилни стопанства като основа за устойчиво производство. Такава политика не само ще създаде предпоставки за стабилизиране на земеделското производство, но и ще допринесе за развитие на селските райони.\nТези схематично представени изводи и препоръки по отношение на аграрната политика на Република България за засилване на ролята на аграрния сектор за икономическото развитие на страната правят актуална дискусията за бъдещата й аграрна политика в контекста на глобалното развитие в дългосрочен план.\nВъпросът е много по-дълбок – какъв ще бъде моделът на аграрната политика през следващите десетилетия в България и каква структура ще придобие отрасълът земеделие и производство на храни?\nУЧЕНИТЕ ОТ БАН ПРЕПОРЪЧВАТ Т. НАР. МОДЕЛ НА „СРЕДИЗЕМНОМОРСКА ДИЕТА“\nПърво. От тази диета произтича изискването за консумация на пресни зеленчуци, от местни сортове. Това предполага развитие на зеленчукопроизводство, териториално разположено непосредствено около големите консумативни центрове. Изисква се и конвенционален тип производство, осигуряващо сезонни зеленчуци, а през сезоните, в които те не могат да се произведат по традиционните технологии – съответно съхранение, консервиране или преработка по традиционни методи.\nТрадиционните местни зеленчуци изискват и друг тип търговия – създаване на пазари и хранителни вериги на къси разстояния от местни производители.\nВторо. Месото и млякото също трябва да са преди всичко пресни, само охладени при минимална първична обработка, без химически и други нетрадиционни методи. Превес се дава на птичето месо и месото от дребен рогат добитък.\nМлечните и месните продукти като правило трябва да са произведени от мляко и месо, добити в непосредствена близост до преработвателя, както и да са от местни породи животни.\nИма и изисквания при хранене на животните да преобладават естествените фуражи, свободно отглеждани животни, при превес на естествената паша на съответната територия. Всичко това отново изисква друг тип организация и структура на производството и търговията.\nТрето. Очевидно се смесват две икономически, иначе самостоятелни политики: Аграрната и Продоволствената политика\nПроблемите на продоволствената политика на България, Европа и света са обект на няколко десетилетия изследвания в БАН, и в ИИИ при БАН. Като продоволствената политика става водеща при „Средиземноморската диета“ и е определяща за аграрната политика.\nЧетвърто. Моделът „Средиземноморска диета“ не може да се развива и да бъде ефективен, ако не се основава на постиженията на науката и техническия прогрес. Задължително е обаче да се изключат ГМО технологиите, химическите методи и другите инструменти с недоказана безвредност за човека и природната екологична система. Но в същото време трябва да се подчертае, че без развитие и използване на постиженията на съвременната генетика и химия и на другите природни науки няма как да се съхранят традиционните храни и производствените методи!\nПето. Производството на „биохрани“ е част от модела „Средиземноморска диета“. Но не всички храни в този модел са био, защото повечето от тях са произведени по конвенционални методи. В случая е важно, че в Средиземноморската зона, където географски е и България, все още преобладават екологично чисти територии. Това дава на България безспорни предимства в производството на скъпи храни!\nВ чист вид нито една държава в света няма само един модел на развитие на аграрната сфера. В САЩ, Канада, страните от Латинска Америка преобладава свръхинтензивен модел на индустриално или по-точно свръхинтензивно постиндустриално производство на храни.\nКитай също се ориентира към този модел на структуриране на аграрната сфера. В Европа и в ЕС моделът е по-скоро смесен.\nСледователно, България би трябвало да се стреми към изграждане на модел на „Средиземноморска диета“ за организацията на производството и търговията с храни. Това обаче не може да бъде самостоятелно решение извън общата стратегия за развитие на другите сектори на икономиката и на България, се посочва в икономическия доклад на БАН.\nЯнко Атанасов Янков каза:\n03/06/2016 · 15:01 в 15:01\nНе е тайна кой,какви субсидии взима.Знае се/по отчет на МЗГ/,че шест свързани в холдинг фирми занимаващи се и със земеделие за мин.година получиха около 38 милиона,САМО субсидия по СЕПП.Средствата от участия в проекти по ПРСР за техника и оборудване за милиони левове няма да ги броим.Та тия хора няма да ги сбърка да хвърлят няколко милки на алчните задници в парламента и латифундисткият начин на земеделие няма да мръдне во веки.Помните ли ,как се отърва Латинска Америка от латифундиите в аграрния сектор………основно чрез граждански войни и революции/Куба,Гватемала,Салвадор,Никарагуа,Боливия и т.н./……….А КЪДЕ СМЕ НИЕ………………..\n07/06/2016 · 11:42 в 11:42\nПрав сте г-н Янков,само че предимно алчните задници в правителството ,получават милките и решават аграрните въпроси!\n22/06/2016 · 01:11 в 01:11\nСтраните, които си изброил, не са от най-развитите в света, да не кажа, че са на дъното.\n03/06/2016 · 23:26 в 23:26\nНе е ли патетично, че колкото повече държавна администрация хрантутиш, толкова по-зле се представя сектора под държавен контрол :-)?\nАма той в кой ли „сектор“ държавата дава по-добри резултати, че да се чудите за разгрома на „агробизнеса“ :-).\nДа речем, не по-малко интересен е „сектор“ Сигурност :-))).\nИначе въпроса за „добавената“ стойност, ако питате Маркс, е в ръцете на работническата „класа“, а не в ума на отделния индивид. Така, че не се чудете за резултата ;-))).\nАми, ако Маркс е прав, пратете комбайнера от полето на арабския сук(пазар) да продаде „нискоглутенова“ пшеница, с добавена стойност :-), какъв е проблема :-)?\nА революциите изискват сума ти работи за да се организират, Ленин не е комбайнер по професия ;-)))!\n07/06/2016 · 11:51 в 11:51\nТова драги безименен не е държавен контрол,а контрол на частният латифундист над „държавният контрол“!Явно не умееш да мислиш и нищо не си разбрал,защото ако имаше истински държавен,т.е. национален контрол над селското стопанство, то щеше да се развива според вижданията на опитните и можещи хора от БАН!За да пишеш не е достатъчно само да познаваш азбуката,но и да разсъждаваш!\n24/06/2016 · 19:53 в 19:53\nПитате „къде е ССА?“ .Отговорът е: пред ликвидация. Численият състав на ССА, след съкращенията от 01.06.2015 г. е 1990 човека (научни кадри, специалисти и друг технически персонал). Какво се прави в звената на академията и централното ръководство? – могат да се изпишат томове, но… няма кой да направи истинска и всеобхватна ревизия. Жалко, но факт!\n« Ботев – за разликата между революция и тероризъм


Безплатно Изтегляне на amxread.dll и Фиксирайте amxread.dll Грешка - DLL Suite\nБезплатен DLL инструмент за amxread.dll грешка\nКак да се определи amxread.dll грешка?\namxread.dll грешка може лесно да бъде определен от amxread.dll файл ремонт инструмент DLL Suite:\n2. Щракнете върху Start (Старт), сканиране към проверите amxread.dll грешка\n3. Натиснете Fix всички, за да поправи проблем amxread.dll\nКак да изтеглите amxread.dll файла за свободен?\nDLL Suite позволява на своите потребители да да изтеглите amxread.dll безплатно чрез предприемане на следните стъпки:\n2. Щракнете върху Start (Старт), сканиране към проверите amxread.dll файл\n3. Да Изтегляне amxread.dll безплатно от отворената уеб страница\nКакво е файла amxread.dll?\namxread.dll е DLL файл, който е отговорен за компонент API Tracing Manifest Read Library в Windows системи като Windows 7 Professional Edition 64-bit. Тя е създадена на 7/13/2009 4:20:10 PM, размерът е 24064 байта и версията му е 6.1.7600.16385.\namxread.dll могат да бъдат заразени от вирус Backdoor:Win32/Delf.WA, който се разпространява чрез социални Muxlim в мрежата, за да изтеглите и инсталирате Magic Jack Uninstaller Program:Win32/AdsAlert злонамерен софтуер на засегнатите машини.\nВеднъж заразен, пътя до файла на amxread.dll ще бъде зададена като:\nА софтуер като PC игра Red Alert, Web браузър Mozilla 1.9.0.19 или антивирусен SKY Internet Security , не може да започне, заедно със съобщение за грешка:\namxread.dll липсва или не е открита.\nКогато рестартирате компютъра си, вие ще получите amxread.dll син екран на смъртта, заедно с кода на стоп-грешка:\nРедактирано от Mirna Aiton и Paraguay\namxread.dll свързани файлове:


Една дама трябва да бъде свежа, заредена с енергия и изпълнена с живот. За да се случи всичко това обаче, тя трябва да има спокоен сън, който да я предразположи към нови подвизи и приключения било на професионалната сцена или редом до най-близките хора. Мъжете търсят еротика най-вече в женското бельо като сутиени и …\nТърсите отговорна и професионална нотариална кантора във Варна? Ще трябва да се обърнете към доказан нотариус, за да получите най-доброто за вас и за нуждите на вашият бизнес. Моята лична препоръка е нотариус Огнян Шарабански, чиято кантора се намира до МакДрайв във Варна. Когато търсите добра нотариална кантора сигурно се чудите по какви признаци можете …


Съвети относно КОВИД-19\n!Внимание! Бихме искали да отправим призив за спазване на правилата и препоръките с цел минимизиране на разпространяването на заразата. Нека се отнесем сериозно към ситуацията, която не е за пренебрегване и да органичим контактите до минимум!\nУведомени сме, че COVIT-19 протича безсимптонно през първите няколко дни, а някои експери казват, че инкубационният период може да достигне до 28 дни, преди изобщо симптомите да станат осезаеми.\nВажно е да следваме всички препочъки и да подходим отговорно, за да предпазим себе си и своите близки!\nСподеляме с вас няколко съвета от японски лекари, които се занимават с анализиране и лечение на COVID-19:\n1. Уверете се, че устата и гърлото ви са влажни и никога сухи. Пийте по няколко глътки вода на всеки 15 минути. Дори и вирусът да попадне в устата ви, питейна вода и други течности ще ги изхвърлят през хранопровода в стомаха. Веднъж попаднал там, вирусът ще бъде унищожен от стомашните ви киселини.\n2. Мийте ръцете си многократно с антибактериален сапун и винаги в продължение на минумум 30 секунди. Втърквайте добре сапуна в кожата, като почиствате внимателно и поднокътните пространстра. Вирусът може да живее върху кожата на ръцете в продължение на 5-10 минути, но повече от заразените случаи са чрез предаване именно по този начин. Не пипайте лицето си!\n3. Почиствайте старателно със спирт своето мобилно устройство по няколко пъти на ден, както и повърхността на предметите, с които работите в ежедневието си (лаптоп, таблет)\n4. Спазвайте дистанция от три метра, тъй като това е дистанцията, на която той е активен и може да бъде предаден по въздушно –капков път до вас от вече заразен.\n5. Когато вирусът попадне върху метална повърхност, той живее поне 12 часа. Съветваме да миете ръцете си всеки път, когато имате досег с метална повърхност в обществено помещение.\n6. Вирусът може да остане активен върху тъканта в продължение на 6 до 12 часа, затова перете ежедневно дрехите, които употребявате на обществени места.\n28.02.2020 Месец на жените 2020


Ина Иванова: Преодоляването? Просто си слагаш парфюм и отиваш на работа | Литературни разговори\nИна Иванова: Преодоляването? Просто си слагаш парфюм и отиваш на работа\n"Надявам се, че пиша за недоизказаното. За онова, което просветва отвъд привидността", споделя Ина в интервю за последната си стихосбирка "Криле от папиемаше"\nАнтония Апостолова, 7 Януари 2020 Интервюта\nС Ина Иванова разговаряме за последната й книга “Криле от папиемаше” (изд. Жанет 45, 2019).\nНека започна с едно впечатление: пишеш по начин, който предполага много преписване на фрази от стиховете ти в красиво тефтерче! Често, докато четях, ме обземаше подобен импулс. Представям си самата теб такава - записваща крехки мисли и изящни хрумвания в тефтерче, което винаги носиш със себе си…\nДа, имам такова. О, това беше почти тайна! Винаги ми е в чантата и страниците му вече са доста омекнали, а корицата - поопърпана. Има домашен вид и в него записвам цитати от прочетени книги или мои фрази, които да ползвам по-късно за някой текст. Понеже се е случвало да нося идея в главата си с месеци и да работя по нея наум. Мисля, че няма да допиша докрай това тефтерче, понеже приятел ми донесе едно от Камино. А Камино е духовен път и… мисля, че мога да го вървя и с думи. Чакам някое – както ти го нарече – „изящно хрумване”, за да започна начисто\n_“Случилото се може да бъде възкресено по хиляди начини” - това ли прави поезията ти “простите неща” и с нас, “изпратените на обикновена смърт”? _\nМисля, че литературата въобще е благословена с умението да възкресява света, да го доизмисля, да ни отдалечава от тленното.\nКакво е за теб времето, воюваш ли с него или то е твой съюзник?\nНе съм много сигурна, че времето съществува. Може би затова го и измерваме – за удобство, за да унифицираме преминаванията си през света. Но ако го има, нека бъде мой съюзник, не ми се живее с врагове.\nНаричаш ни някъде “безпомощност от кръв и глина” – от какво всъщност сме направени, коя е тайната ни съставка?\nТайната ни съставка… Какъв хубав въпрос! Дано е въображението, дарът на въображението. Все пак метафората за душата, която ни е вдъхната, вероятно пази дълбоко знание за това кои сме всъщност. Кои сме ние отвъд кръвта и глината.\nВ стиховете си като че ли инвентаризираш заобикалящия ни, непосредствен свят. Това внимание към отвъд-смисъла на предметите, погледът към вещите като музей на паметта, фокусът върху детайлите на ежедневното правят ли поезията ти “женска”? Би ли я определила така?\nАз нямам проблем с определението „женска литература” като литература, писана от жени. Имам проблем със снизходителните конотации, с които то е обраснало в някои мъжки глави. Чувствителността на жената вероятно е различна и често – по-умело ползваща ресурсите на несъзнаваното. За изкуството това никак не е без значение. А предметите са знаци. И ни надживяват.\n“Което ме прави по-силна, те убива” – кажи ми как разбираш преодоляването?\nИзведохме този текст на четвърта корица на книгата, защото ми се струва доста знаков за цялата книга въобще. Не зная възможно ли е преодоляването да се случи рационално. Просто си слагаш парфюм и отиваш на работа. И правиш необходимото, за да преминеш през болката или загубата честно и осъзнато, с необходимата тъга.\nНякъде пишеш, че вярата е твоят начин да не оставиш белезите да зараснат… А в какво _не _вярваш?\nНе зная още.\nНужни ли сме на света? “Седя тихо, нищо не докосвам”. Като че ли описваш един свят, красиво капсулиран и самодостатъчен и без нашето усилно съществуване…\nАми ако всичко е едно и му принадлежим… дори без да сме му нужни. Във всеки случай – ненужно и деструктивно е човешкото ни его. Точно го определяш – „усилното ни съществуване”.\nВъзпяваш ефимерната красота на тленността, пораженията и крехкостта ни, дима, който сме, възнесен към непроницаемото небе, моментите на просветване през твърдата черупка на материята ни… Виждането ти за човека сякаш е като за нещо много уязвимо, чупливо, нетрайно, но погледът ти към него е изпълнен с умиление, нежност и доверие, с приемане на нашата погрешимост в пълно съзнание…\nДа, ние сме крехки. Хубаво е да не го забравяме толкова често, особено когато решим да съдим хората около нас.\nПоезията ти е изключително атмосферна – ако трябва с една дума да опишеш тази атмосфера, коя би била тя?\nНадявам се, че пиша за недоизказаното. За онова, което просветва отвъд привидността.\nЛехаим. За какво най-често си вземаш наздраве?\nВ това стихотворение се пие за живота. В живота бих пила за нас – оцелелите.\nМилостиво ли е бъдещето?\nМилостива е идеята за бъдеще.\nВ какво намираш утешение?\nУтеха намирам от години в изкуството. Театър, литература, музика и хора, с които да ги споделям – това е моят сапунен мехур и аз предпочитам да живея в него. Лесно е, не съм състезателен тип.\nЧии писани думи най-силно те развълнуваха тази година?\nКлючът към този въпрос е „развълнуваха”. Прочетох фантастични книги тази година, но това, което наистина силно ме трогна, са книгите на Йон Калман Стефансон – сдържаната им сила, дълбоката поетичност.


ОСНОВНА ЦЕЛ НА БИОЛОГИЧНОТО ЗЕМЕДЕЛИЕ\nЦелта на биологичното производство на зеленчуци е по възможност да се съхранят и разширят естествените взаимоотношения в системата почва-растение-животно-човек, така че да станат излишни замърсяващите околната среда изкуствени торове и растително-защитни средства.\nОСНОВНИ ПРИНЦИПИ В БИОЛОГИЧНОТО ЗЕЛЕНЧУКОПРОИЗВОДСТВО\nВ биологичното земеделие има 3 основни принципа:\nИзграждане на балансирани сеитбообращения.\nЕстествено стимулиране на растенията, стимулиране на полезните насекоми и животни и растителна защита с естествени растителни екстракти и средства.\n1.Торене с органични торове\nПравилно съхранение и използване на твърдата и течната фракции на оборския тор. Твърдата фракция се оставя да угние на добре изградена купчина, в която под въздействието на висока температура и оптимална влажност се унищожават причинителите на различни болести, насекомни неприятели и плевелните семена. При торене, най-добре е угнилият тор да се заоре в горния слой на почвата. Течната фракция се съхранява в торови ями и се разпръсква на полето със специални цистерни.\nСъбирането на всякаква органична материя и правилното и компостиране ( растителни остатъци от реколтата,листа,кухненски отпадъци,слама,оборски тор и т.н.).\nСистематичното производство на биомаса за зелено торене (сидерация) или така нареченото производство на “междинни фуражни култури” между две основни култури. Трябва да се има предвид,че плевелите не винаги са опасни и понякога могат да се толерират, но не и да се оставят да цъфтят и образуват семена).\nПостоянно покритие на почвената повърхност, предотвратяващо ерозията – използва се дадена култура или мулч. Средства за мулчиране са: слама, дървесни стърготини, листа, изкуствено фолио ( по-ограничено) и др. За предпочитан е обаче, отглеждането на дадена култура.\nЧесто окопаване, което подобрява аерацията на почвата и повишава микробиологичната и активност. Това също подпомага лесното усвояване на хранителните елементи от растенията. Съществува един основен принцип, а именно: 1 окопаване = 2 напоявания.\nОптимално напояване, което да гарантира доброто развитие на растенията. да се внимава да не се прекали с напояването, тъй като може да се стигне до отмиване на повърхностния плодороден слой на почвата.\n2. Изграждане на балансирани сеитбообръщения\nСеитбообръщение означава една култура да се поставя на различни места през различните години. За тази цел трябва да се определи най-доброто редуване на културите в пространството и времето.\nРастенията са чувствителни към самите себе си поради различни причини. Често корените им произвеждат токсични вещества, които забавят растежа на същия вид, но основната причина е развитието на болести и неприятели, които нападат монокултурите през следващите години.\nОсновните критерии за доброто сеитбообръщение са следните:\nХранителните нужди на растението. Ние можем да разграничим три групи растения въз основа на хранителните им изисквания:\nс високи хранителни нужди като царевицата, зелето, доматите, цвеклото, растенията от сем. Тиквови – краставици, тиквички, тикви и т.н.\nсъс средни нужди – праз, бобови к-ри, които не се нуждаят от директно торене или тора трябва да се даде на предшественика, но се нуждаят от добре поддържана почва).\nс ниски нужди – моркови, лук, чесън, магданоз, копър, пащърнак и всички лечебни растения и подправки.\nСъществува взаимовръзка между торенето и сеитбообръщението. Започваме дадено няколкогодишно или няколкополно сеитбообръщение с внасяне на оборски тор, компост или зелено торене и след това отглеждаме растенията, които принадлежат към първата от гореизброените групи. Впоследствие следват култури от другите групи с по-малко изисквания. Накрая го завършваме с културите, имащи най-малки изисквания към торенето (моркови). По този начин осигуряваме най-оптималното използване на хранителните вещества.\nБобовите култури са от изключителна важност за сеитбообръщенията. Те имат възможността да фиксират атмосферния азот с помощта на т.н. грудкови бактерии, които живеят в симбиоза с корените им, така че след бобова култура спокойно може да се засее култура, принадлежаща към първата група, защото почвата ще е обогатена с азот.\n3.Стимулиране на растенията\nБолестите и неприятелите са индикатор за неправилно торене или небалансирано сеитбообръщение. Не трябва да се забравя, че хората отглеждат зеленчуци от незапомнени времена без при това да са използували химически вещества. В миналото са били известни само отвари от различни растения, сяра и от началото на този век – мед. Същевременно тези вещества са били използвани само в краен случай – при появата на проблем в райони, които са сравнително ограничени географски, а не систематично както се използуват химическите препарати в съвременното зеленчукопроизводство.\nДругото обстоятелство, което е помагало на нашите прадеди е стимулирането на развитието на полезните насекоми и дивеч – т.е. запазване на естествения ландшафт чрез съхраняването на естествените плетове, синори, дървета, купчини от камъни, клони, в които живеят полезните насекоми и животни.\nНай-важните елементи към тази група са:\nЕстествените плетове – те задържат вятъра, пазят сянка на растенията, в тях гнездят много птици и се развиват насекоми.\nСинори – в тях също се развиват различни полезни насекоми – калинки, паяци и др.\nКупчини от листа и клонки, които са жилища на таралежи.\nКаменни купчини и огради. Там живеят гущери, чиято любима храна е морковената муха.\nДруги елементи за стимулиране на растителната устойчивост:\nИзбор на устойчиви сортове, като например срещу вертицилното увяхване при доматите\nИзбор на местните сортове, които са се приспособили към условията на района и към характерните болести и неприятели в него.\nОбработка на почвата за стимулиране на микробиологичната и активност.\nВнимателно напояване – основен принцип на напояването е – през пролетта и есента да се напоява през сутрешните часове, а през вятото – вечер. По-добре да се напоява веднъж седмично с голямо количество вода, отколкото всеки ден – с по-малки количества.\nПравилни между – и вътрешноредови разстояния. Важна е и точната дълбочина на засяване. Обикновено хората засяват по-дълбоко, отколкото е необходимо. Основен принцип е дълбочината на засяване да не надхвърля 1,5 пъти диаметъра или дължината на семето.\nОтглеждане на различни култури. Колкото повече растения има в градината, толкова е по-малка вероятността от появата на болести и неприятели. Растителните асоциации са добро средство за борба с болестите и неприятелите.\nЕстествената растителна защита. Ако чрез прилагането на всички гореизброени мрежи все още съществува опасност от болести и неприятели, то може да се прибегне до естествените препарати, разрешени в екологичното градинарство.\nСЪЩНОСТ НА БИОЛОГИЧНОТО ЗЕМЕДЕЛИЕ\n“Биологичното (органичното) земеделие” е практическо използване на екологията в селскостопанското производство.\nПълната дефиниция на Министерство на земеделието в САЩ е: “Биологичното земеделие е система за производство с намалено или изключено прилагане на синтетични минерални торове, пестициди, регулатори на растежа и стимулатори в животновъдството”, което зависи от сеитбообръщенията, оползотворяването на растителните остатъци, отглеждането на легуминозни култури, зеленото торене и провеждането на биологична борба с вредителите, болестите и плевелите.\nБиологичното земеделие е система за производство, която избягва или напълно изключва използването на синтетични торове, пестициди, растежни регулатори и добавки към храната на животните, и в която за поддържане и подобряване на хранителния режим на почвата се разчита на сеитбообращения, растителни остатъци, оборски тор, зелено торене и на биологична растителна защита.\nОсновните принципи и дейности, които трябва да се спазват при биологичното земеделие са описани в документите на Международната федерация по органично земеделие (IFOAM):\nпроизводство на храна с високо качество и достатъчно количество;\nработа в хармония с природните системи без да се доминира над тях;\nнасърчаване и засилване на биологичните кръговрати вътре в земеделската система, като се включват микроорганизмите, почвената флора и фауна, растенията и животните;\nподдържане и повишаване за продължителен период плодородието на почвата;\nизползване колкото е възможно повече на възстановими ресурси в селскостопанските системи на местно ниво;\nработа колкото е възможно повече в рамките на затворени системи с грижа за органичната материя и хранителните елементи;\nсъздаване на такива условия за живот на животните, че те да могат да проявят всички аспекти на тяхното вродено поведение;\nизбягване на всички форми на замърсяване, които могат да са в резултат от селскостопанската техника;\nподдържане на генетичното разнообразие на земеделските системи и прилежащите им райони, включително грижа за растенията и дивите животни в тях;\nдостатъчни приходи за селскостопанските производители така, че те да са доволни от своята работа;\nда се отчита големия социален и екологичен ефект.\nКлючово значение за развитието на биологичното земеделие имат:\nстремежът на фермерите да намалят производствените разходи и преживеят икономично;\nстремежът у консуматорите към здравословни храни – свободни от агрохимикали;\nфинансовите стимули, заради голямото екологично и социално значение на този тип производство.\nБиологичното производство е най-популярната съвременна фор-ма на устойчиво земеделие. Висококачествените и здравословни продукти на биологичното земеделие имат най-често по-ниска себестойност, реализират се на по-високи цени – около 25-50%, търсенето им на световните пазари е по-голямо от предлагането, поради което са по-конкурентноспособни от конвенционалните.\nагроклимат – почвени и климатични условия на района\nадаптиране – приспособяване\nаерация – количеството на въздуха в почвата\nбалансирани сеитбообръщения – най-доброто редуване на културите в пространството и времето\nбиомаса – производството на междинни фуражни култури между две основни. Културите не се прибират, а се внасят в почвата за подобряване на плодородието й.\nбиологична активност – активиране на почвата чрез зелено торене\nбиологични отпадъци – отпадъци от домакинството\nвертицилно увяхване – заболяване при доматите\nпродуктови бактерии – фиксират атмосферния азот и живеят в симбиоза с корените на бобовите култури\nестествен ландшафт – стимулиране и развитие на полезните насекоми чрез съхраняване на естествената им среда на живот\nестествен растителен екстракт –извлек от растение\nзелено торене (сидерация) – заораване на някои растения в зелен вид\nиндикатор – уред, който служи за някакво измерване\nкомпост – тор, който се получава като смес от отпадъци от растителен, минерален и животински произход с пръст или торф\nмонокултура – обработване на растение, което е получило особено голямо преобладание в севооборота на стопанството на някой район или страна\nмикробиологична активност – активиране на микроорганизмите в почвата\nмулч – повърхностен тънък слой от растителни отпадъци, който води до постоянно стимулиране на микробиологичния живот в почвата\nоборски тор – тор от животински фекалии\nорганична материя – растителни отпадъци от реколтата и листата; кухненски отпадъци\nпочвено плодородие – количеството селскостопанска продукция, произведено от единица площ\nрастителна асоциация – съвместно засяване на няколко култури с цел борба с болестите и неприятелите. Вредителите не нападат културата, поради несъвместимост с миризмата на другата култура\nрастителна защита - стимулиране на почвата чрез смесени посеви на две, три и повече култури\nрастително семейство – растения, които принадлежат към едно семейство\nрастителна устойчивост – сортове, устойчиви срещу болести\nсимбиоза – съжителство на два организма, при което те и двата взаимно извличат полза един от друг\nуплътнено сеитбообръщение – целогодишно покритие на почвата с култури\nхранителни нужди на растението – нужда от микро и макроелементи, внесени директно с тор